Urang Lingon

}}
Lingon adolah sabuah suku padolaman nan mandiami kawasan Halmahera Timua  Provinsi Maluku Utara, Indonesia. Halmahera Timua adolah pulau salueh 17.780 km2 jo manjadi pulau tagadang di kapulauan Maluku. Pulau Halmahera Timua juo acok disabuik sabagai Pulau Jilolo atau Gilolo.

Urang Lingon hiduik bakalompok jauah di padolaman rimbo Halmahera. Namun, kalompok urang Lingon iko indak barasa dari ras Weddoid, Melanesia, Polinesia, ataupun Mongoloid sarupo panduduak Halmahera atau Asia Tanggaro pado umuamnyo. Mereka justru mawarisi ras Kaukasoid, sahinggo mampunyoi fisik sarupo urang Eropa. Urang Lingon manjadi bagian ciek di antaro suku asiang di Indonesia jo karakteristiknyo surang.

 Karakteristik Urang Lingon 
Urang Lingon nan dikanal mampunyoi ciri fisik khas dari ras Kaukasoid, yakni bola mato bawarno biru atau hijau layaknyo warno bola mato urang Eropa. Ciri khas lainnyo tadapek pado pisiaknyo adolah bakulik putiah barasiah jo tinggi samampai. Ukuran tubuahnyo pun labiah gadang daripado ukuran urang Indonesia pado umuamnyo. Rambuik urang Lingon bawarna pirang walaupun sabagian dari mereka ado juo nan rambuiknyo bawarna hitam.

Ciri khas nan manyarupoi urang Eropa iko babedo jo urang-urang banso di Indonesia lainnyo nan umuamnyo mampunyoi ciri fisik bakulik coklaik, bamato coklaik kahitaman jo barambuik hitam. Lantaran mampunyoi ciri fisik co urang bule, mako indak heran juo kalau urang-urang Lingon itu sangaik kamek jo gagah. Manuruik carito masyarakaik, urang-urang Lingon mamang sarupo itu. Sayangnyo, masyarakaik Lingon surang sarupo indak manyadari kalabiahannyo itu.

 Asa usua 
Indak ado caritonyo urang ras Mongoloid bisa manghasiakan katurunan Kaukasoid, kacuali ado kawin silang di antaro kaduonyo. Dari teori iko mako dapek disimpuakan bahso urang Lingon indaklah urang-urang asli sinan. Hal iko dipakuek jo bukti-bukti carito dari masyarakaik sajak 300 tahun silam nan sacaro tasiraik saakan mambanakan hal tasabuik.

Urang Lingon barasa dari daratan Eropa, tapeknyo nagaro Spanyol. Mereka manumpang kapa dagang punyo Karajoan Portugis jo tujuan Indonesia (Hindia Balando) untuak mancari rampah-rampah. Salain mancari rampah-rampah, mereka pulo mambawo misi agamo Katolik untuak diajakan di Indonesia Timua. Rampah-rampah nan hanyo bisa didapekkan di Indonesia Timua tapeknyo pulau Maluku jo Banda manjadi parabuikan antar banso dari Eropa, Inggris, jo Portugis. Pulau Maluku jo Banda marupokan tampek dimano mereka harus manyebarkan misi ajaran mereka. Banyak kapa dagang jo bapanumpang masyarakaik sipil, nan manjadi sasaran gempuran meriam kapa parang nagaro lain demi manjaga wilayah panghasia rampah-rampah tasabuik.

Dipakirokan kapa nan ditumpangi masyarakaik bamato biru iko tabanam di sakitar kapulauan Maluku hinggo mamaso saluruah panumpangnya untuak manyalamaikan diri masuak ka rimbo di Halmahera Utaro, ciek diantaronyo urang Lingon. Kabaradoan masyarakaik bamato biru iko cukuik payah ditamukan, karano mereka mamiliah mangasiangkan diri dari dunio lua. Padalaman rimbo Halmahera dipiliah Lingon Tribe atau UrangLingon, dari kajaran suku-suku lain nan indak suko kadatangan mereka. Babekal ilmu batahan hiduik jo sanjato nan saderhano mambuek kalompok iko mamiliah mamasuaki rimbo labek sisi utaro kapulauan Halmahera.

Kaberadoan mereka awalnyo indak ditarimo dek suku-suku lain nan mandiami padalaman itu sabalunnyo. Sahinggo, konflik jo suku-suku lamo itu ndak tailakan. Lantaran kalah jumlah jo pasanjatoan nan tabateh, akhianyo Urang Lingon tadasak. Alhasia mereka mamiliah malarikan diri ka padalaman untuak manghindari sarangan lanjuikan dari suku-suku lain. Dikatokan bahso dahulu suku iko acok mandapekan ancaman dari urang nan hiduik di pasisia pantai, salah cieknyo iolah urang Togutil nan hiduiknyo nomaden. Panduduak dari urang Togutil acok barusaho mancilok gadih-gadih urang Lingon nan tasohor kamek jo mato biru mereka. Babarapo suku satampek manganggap urang Lingon babahayo, sahinggo mereka kadang kal disagani pulo.

Uniaknyo, satalah ratuihan tahun manatap di wilayah padalaman, kabudayoan mereka nan asanyo dari Eropa iko lamo kalamoan mamuda jo barubah 180 darajat. Mereka pun tapaso baradaptasi jo budayo lokal nan dapek dikecekan primitif. Manuruik carito, katonyo gara-gara karancakan luar biaso gadih-gadih Lingon, mereka parnah dicilok suku lain untuak dijadian bini. Ado kaba nan mangecekan mereka alah punah atau mamang sangajo manjauah supayo indak digaduah, tapi ado juo nan manyabuik urang Lingon alah babaua jo panduduak suku lain jo manyebar ka wilayah lain pulo.
 Kapicayoan Urang Lingon 
Kapicayoan urang Lingon masih animisme jo dinamisme, sarupo kapicayoan urang lain di Indonesia. Kapicayoan nan dianuik masyarakaik urang Lingon indak talapeh karano katabatehan mereka mangakses kahiduikan lua. Awanyo kalompok masyarakaik iko manganuik ajaran Katolik dari Portugis, tapi pado akhianyo mereka harus baradaptasi jo lingkuangan sakitarnyo jo mamutuihkan manganuik animisme jo dinamisme.

 Rujuakan 

 Pranala lua 
Siswa, Ini Lho 3 Suku Asli Indonesia Bamato Biru Seperti Bule

Suku Lingon, Suku Asli yang Misterius dari Indonesia yang Punya Mata Biru Bak Bule

Kategori:Suku banso di Indonesia